wickkiey/tamil-wikipedia-chunked huggingface dataset:
# பதிராமணல்

## இங்கு எப்படி செல்வது

இந்த தீவுக்கு ஆலப்புழா நகரத்திலிருந்து மோட்டார் படகு மூலம் ஒரு மணி நேர பயணத்தில் அல்லது விரைவுப் படகு மூலமாக 30 நிமிட நேரத்தில் சென்றடையலாம். மேலும் முஹம்மா - குமரகம் நீர் வழிப் பாதையில் செல்லும் படகுகளைஇலும் இங்கு செல்லலாம். முஹம்ம -குமரகம் நீர்வழிப் பாதையில் பயணிக்கும் எஸ்.டபிள்யூ.டி.டி படகுகள் பதிரமணலில் நிற்காது . குமரகமில் இருந்து பதிராமணலை அடைய சுமார் 40 நிமிடங்கள் ஆகும். வேம்பநாட்டு ஏரி வழியாக செல்லும் பயணம் ஒரு அற்புதமான அனுபவமாக இருக்கும். கதிப்புரம் படகு துறையில் இருந்து ஒரு படகை வாடகைக்கு எடுத்துக்கொள்வதே பதிரமணலை அடைய சிறந்த வழியாகும், இது அலப்புழா - தன்னிர்முக்கம் சாலையில் உள்ள கெயிப்புரம் சந்திக்கு கிழக்கே 1 கி.மீ தொலைவில் உள்ளது.  
அருகிலுள்ள தொடருந்து நிலையம் : ஆலப்புழா  
அருகிலுள்ள வானூர்தி நிலையங்கள் : கொச்சி பன்னாட்டு வானூர்தி நிலையம், ஆலப்புழாவில் இருந்து சுமார் 85 கி.மீ வடக்கில் மற்றும் திருவனந்தபுரம் பன்னாட்டு வானூர்தி நிலையம் 150 கி.மீ. &nbsp; தெற்கு.
# பதிராமணல்

## பறவைநோக்கு

இந்த்த் தீவு பறவை நோக்கர்களின் சொர்க்கமாகும். இங்கு சுமார் 91 உள்ளூர் பறவை இனங்கள் மற்றும் 50 புலம் பெயர்ந்த பறவைகள் உள்ளன. இங்கு காணப்படும் சில பறவை இனங்கள்: ஊசிவால் வாத்து, கிளுவை, நைட் ஹெரான், நீர்க்காகம், பாம்புத் தாரா, கொண்டை நீர்க்காகம், செந்நாரை, கடல் புறா, ஆலா, பெரிய எக்ரெட்டுகள், வெண் கொக்கு, உண்ணிக்கொக்கு, குளத்துக் கொக்கு, சின்னக் கொக்கு, நீளவால் தாழைக்கோழி மற்றும் தாமிர இறக்கை இலைக்கோழி ஜகானாக்கள், தடித்த அலகு மீன்கொத்தி, தண்ணீர்க் கோழி, விசில் வாத்து, குள்ளத்தாரா, சின்ன நீர்க்காகம் மற்றும் மீசை ஆலா . சிலர் மன்னர் ஃப்ளை கேட்சரைப் பார்த்ததாகக் கூட தெரிவித்துள்ளனர்.
# புன்னப்பரா

**புன்னாப்பரா** (*Punnapra*) என்பது இந்தியாவின், கேரளத்தின், ஆலப்புழா மாவட்டத்தில் உள்ள ஒரு கிராமம் ஆகும். இது அரபிக் கடலின் கரையோரப் பகுதியில், குட்டநாட்டிற்கு மேற்கே அமைந்துள்ளது *, இது கேரளத்தின் நெற்களஞ்சியம்* என்று பிரபலமாக அறியப்படுகிறது.
# புன்னப்பரா

## உள்ளாட்சி நிர்வாகம்

புன்னப்பரா இரண்டு ஊராட்சிகளாக பிரிக்கப்பட்டுள்ளது:  
- புன்னப்பரா வடக்கு
- புன்னப்பர தெற்கு
# புன்னப்பரா

## வரலாறு

இந்தியாவின் விடுதலைக்கு முன்னர் திருவிதாங்கூர் இராச்சியத்தின் ஒரு பகுதியாக *புன்னப்பரா* இருந்தது. 1940 களில், தென்னை நார் தொழிலில் ஈடுபட்ட தொழிலாளர்கள் மத்தியில் கம்யூனிஸ்ட் கட்சி நல்ல செல்வாக்கை வளர்த்ததுக் கொண்டிருந்தது. மேலும் இக்கட்சியானது தொழிலாளர்களின் ஊதிய உயர்வுக்காக வேலைநிறுத்தத்தை ஏற்பாடு செய்தது. இதனால் திருவிதாங்கூர் திவான் (பிரதமர்) சே. ப. இராமசுவாமி தொழிலாளர் பிரச்சினைகளை தீர்க்க இதில் தலையிட்டார். ஆனால் சர் சே. ப. ராமசாமி ஐயரின் ஆட்சிக்கு எதிரான ஒரு அரசியல் நடவடிக்கையான மாற்று அரசாங்கத்தை கோரும் தொழிலாளர் பிரிவினருடன் நிலைமை மோசமடைந்தது. புன்னப்பராவில் உள்ள அப்லான் அரோஜ் என்ற நில உடைமையாளரின் கோரிக்கையின் பேரில் அவருக்கு காவல்துறை பாதுகாப்பு வழங்கப்பட்டது, மேலும் அவரது வீட்டிற்கு அருகே நடந்த போராட்டத்தில் ஒரு ஆர்ப்பாட்டக்காரர் சுட்டுக் கொல்லப்பட்டார். இதனால் காவல்துறை பாசறையை ஏராளமான ஆர்பாட்டக்காரர்கள் தாக்கினர். இதில் நான்கு போலீஸ்காரர்கள் கொல்லப்பட்டனர், சுமார் 35 ஆர்பாட்டக்காரர்களும் கொல்லப்பட்டனர். அரசாங்கம் இராணுவச் சட்டத்தை அறிவித்தது, அதன் பின்னர் இராணுவ நடவடிக்கையில் சுமார் 300 பேர் படுகொலை செய்யப்பட்டனர். சம்பவங்களின் தொடர் நிகழ்வானது புன்னப்பர-வயலார் எழுச்சி என்று அழைக்கப்படுகிறது. இதை நினைவுகூறும் விதமாக இங்கு புன்னாபிர-வயலார் எழுச்சி தியாகிகளின் தூண் என்ற ஒரு நினைவுச்சின்னம் உள்ளது, ஒவ்வொரு ஆண்டும், இந்த தியாகளின் நினைவு நாளன்று அலப்புழாவில் உள்ள வால்யா சுடுகாட்டில் இருந்து இந்த நினைவுச் சின்னம் வரை ஊர்வலம் நடத்தப்படுகிறது.
# புன்னப்பரா

## புன்னாப்பராவில் உள்ள கல்லூரிகள்

- பொறியியல் மற்றும் மேலாண்மை கல்லூரி, புன்னாப்பரா
- அரசு டி.டி மருத்துவக் கல்லூரி, ஆலப்புழா
- கார்மல் பல்தொழில்நுட்பக் கல்லூரி, அரவுகாடு
- கார்மல் பொறியியல் மற்றும் தொழில்நுட்ப கல்லூரி அலப்புழா
- மார் கிரிகோரியஸ் கல்லூரி புன்னப்பரா
# பெண் குழந்தையைக் காப்போம், பெண் குழந்தைகளுக்கு கற்பிப்போம்

**பேட்டி பச்சாவ், பேட்டி பதாவ்** (Beti Bachao, Beti Padhao) பெண் குழந்தையைக் காப்போம், பெண் குழந்தைகளுக்கு கற்பிப்போம் என்பது இந்திய அரசாங்கத்தின் ஒரு பிரச்சாரமாகும். இது இந்தியாவில் சிறுமிகளை நோக்கமாகக் கொண்ட பொதுநல சேவைகளின் விழிப்புணர்வை ஏற்படுத்துவதையும் மேம்படுத்துவதையும் நோக்கமாகக் கொண்டுள்ளது. ஆரம்ப நிதியுடன் இத்திட்டம் தொடங்கப்பட்டது. இது முக்கியமாக உத்தரப் பிரதேசம், அரியானா, உத்தராகண்டம், பஞ்சாப், பீகார் மற்றும் தில்லியில் உள்ள குழுக்களை குறிவைக்கிறது.  
இந்தியாவில் மக்கள் தொகை கணக்கெடுப்பு தரவுகளின்படி, இந்தியாவில் குழந்தைகள் பாலின விகிதம் (0–6 வயது) 2001 ல் 1,000 சிறுவர்களுக்கு 927 பெண்கள் என இருந்தது. இது 2011 ல் ஒவ்வொரு 1,000 சிறுவர்களுக்கும் 918 சிறுமிகளாகக் குறைந்தது. 2012 ஐக்கிய நாடுகளின் சிறுவர் நிதியத்தின் (யுனிசெப்) அறிக்கையில் 195 நாடுகளில் இந்தியாவுக்கு 41 வது இடத்தைப் பிடித்தது. 2011 ஆம் ஆண்டு மக்கள் தொகை கணக்கெடுப்பில், இந்தியாவின் மக்கள் தொகை விகிதம் 1000 ஆண்களுக்கு 919 பெண்கள் என்பது தெரியவந்தது. பாலின விகிதம் 2011 மக்கள் தொகை கணக்கெடுப்புத் தரவுகளிலிருந்து கீழ்நோக்கிய போக்கைக் காட்டுகிறது.  
2014 ஆம் ஆண்டில் சர்வதேச பெண் குழந்தை தினத்தை முன்னிட்டு பேசிய பிரதமர் நரேந்திர மோடி, பெண் சிசுக்கொலைகளை ஒழிக்க அழைப்பு விடுத்ததுடன், இந்திய குடிமக்களிடமிருந்து MyGov.in என்ற இணையம் வழியாக பரிந்துரைகளை பதிவிடுமாறு கேட்டிருந்தார்.  
பேட்டி பச்சாவ், பேட்டி பதாவ் (பிபிபிபி) திட்டம் 2015 ஜனவரி 22 அன்று பிரதமர் நரேந்திர மோடியால் தொடங்கப்பட்டது. இது குறைந்து வரும் குழந்தை பாலின விகித பிம்பத்தின் பிரச்சினைக்கு தீர்வு காண்பதை நோக்கமாகக் கொண்டுள்ளது. இது பெண்கள் மற்றும் குழந்தைகள் மேம்பாட்டு அமைச்சகம், சுகாதாரம் மற்றும் குடும்ப நல அமைச்சகம் மற்றும் மனித வள மேம்பாட்டு அமைச்சகம் ஆகிய மூன்றும் இணைந்து நடத்தும் ஒரு தேசிய முயற்சியாகும். இது ஆரம்பத்தில் நாடு முழுவதும் 100 மாவட்டங்களில் குழந்தை பாலின விகிதம் குறைவாக இருந்த பல துறை நடவடிக்கைகளை மையப்படுத்தியது.  
2016 ஆகஸ்ட் 26 அன்று, 2016 ஒலிம்பிக்கில் வெண்கலப் பதக்கம் வென்ற சாக்சி மாலிக் இத்திட்டத்தின் விளம்பரத் தூதராக நியமிக்கப்பட்டார்.  
1. SelfieWithDaughter என்ற ஹேஷ்டேக் சமூக ஊடகங்களில் 2015 சூன் மாதத்தில் விளம்பரப்படுத்தப்பட்டது. இது அரியானாவில் உள்ள ஜிந்த் மாவட்டத்திலுள்ள பிபிபூர் கிராமத்தின் தலைவர் சுனில் ஜக்லான் தனது மகள் நந்தினியுடன் சுயபடம் எடுத்து 2015 சூன் 2015 அன்று பேஸ்புக்கில் வெளியிட்டார். இந்த ஹேஷ்டேக் உலகளவில் புகழ் பெற்றது.
# பெண் குழந்தையைக் காப்போம், பெண் குழந்தைகளுக்கு கற்பிப்போம்

## இந்த முயற்சிக்கான காரணங்கள்

பால் தெரிவு கருக்கலைப்பு அல்லது பெண் கருக்கொலை இந்தியாவில் சில மாநிலங்களில் சிறுவர் குழந்தைகளுக்கு மாறாக பிறந்த பெண்களின் விகிதத்தில் கடுமையான வீழ்ச்சிக்கு வழிவகுத்தது. மீயொலி நோட்ட தொழில்நுட்பம் கர்ப்பிணிப் பெண்களுக்கும் அவர்களது குடும்பத்தினருக்கும் ஒரு கர்ப்பத்தின் ஆரம்பத்தில் ஒரு கருவின் பாலினத்தை தெரிந்துகொள்வதை சாத்தியமாக்கியுள்ளது. பெண் குழந்தைகளுக்கு எதிரான பாகுபாடு, பல காரணங்களுக்காக, தொழில்நுட்பத்துடன் இணைந்து, மீயொலி பரிசோதனையின் போது பெண் என அடையாளம் காணப்பட்ட கருக்களின் கருக்கலைப்பு அதிகரிக்கிறது.  
1991 தேசிய மக்கள் தொகை கணக்கெடுப்பின் முடிவுகள் வெளியிடப்பட்டபோது இந்த போக்கு முதலில் கவனிக்கப்பட்டது. மேலும் 2001 தேசிய மக்கள் தொகை கணக்கெடுப்பின் முடிவுகள் வெளியிடப்பட்டபோது இது ஒரு மோசமான பிரச்சினையாக உறுதிப்படுத்தப்பட்டது. 2011 ஆம் ஆண்டு தேசிய மக்கள் தொகை கணக்கெடுப்பின் முடிவுகள் காட்டியுள்ளபடி, சில இந்திய மாநிலங்களின் பெண் மக்கள்தொகை குறைவு தொடர்ந்து மோசமடைந்து வருகிறது. இந்தியாவின் ஒப்பீட்டளவில் வளமான பகுதிகளில் இந்த போக்கு மிகவும் தெளிவாகக் காணப்படுகிறது. இந்தியாவில் வரதட்சணை முறைகள் பெரும்பாலும் குற்றம் சாட்டப்படுகிறது; மகள்கள் திருமணம் செய்து கொள்வதற்காக ஒரு பெரிய வரதட்சணை வழங்கப்பட வேண்டும் என்ற எதிர்பார்ப்பு பிரச்சினைக்கு ஒரு முக்கிய காரணமாக அடிக்கடி குறிப்பிடப்படுகிறது. இந்திய சமுதாயத்தில் உயர் வாழ்க்கைத் தரம் மற்றும் நவீன நுகர்வோர் அதிகமாகக் காணப்படும் வளமான மாநிலங்களில் பெற்றோர்கள் தங்கள் மகள்களுக்கு பெரிய வரதட்சணை வழங்குவதற்கான அழுத்தம் மிகவும் தீவிரமானது.  
மத்திய பிரதேசத்தில் பெண் சிசுக்கொலை விகிதம் அதிகரித்து வருகிறது; நேரடி பிறப்பு விகிதம் 2001 இல் 1000 சிறுவர்களுக்கு 932 பெண்கள், இது 2011 க்குள் 918 ஆக குறைந்தது. இந்த போக்கு தொடர்ந்தால், 2021 க்குள் சிறுமிகளின் எண்ணிக்கை 1000 சிறுவர்களுக்கு 900 க்கும் குறையும் என்று எதிர்பார்க்கப்படுகிறது.
# பெண் குழந்தையைக் காப்போம், பெண் குழந்தைகளுக்கு கற்பிப்போம்

## பயன்படுத்தப்படும் உத்திகள்

திட்டத்தை வெற்றிகரமாக நிறைவேற்ற பயன்படுத்தப்படும் உத்திகள்:  
- பெண் குழந்தைக்கு சமமான மதிப்பை உருவாக்குவதற்கும் அவளது கல்வியை மேம்படுத்துவதற்கும் ஒரு நிலையான சமூக அணிதிரட்டல் மற்றும் தகவல் தொடர்பு பிரச்சாரத்தை செயல்படுத்துதல்.
- குழந்தை பிறப்பு விகிதம் / பாலின விகிதம் வீழ்ச்சியின் சிக்கலை பொது வெளியில் கொண்டு செல்லவேண்டும். இதன் முன்னேற்றம் நல்லாட்சிக்கான ஒரு குறிகாட்டியாக இருக்கும்.
- பாலின சிக்கலான மாவட்டங்கள் மற்றும் நகரங்களில் கவனம் செலுத்துதல்.
# பெண் குழந்தையைக் காப்போம், பெண் குழந்தைகளுக்கு கற்பிப்போம்

## ஆதரவு

நாடு முழுவதும் பேட்டி பச்சாவ் பேட்டி பதாவோவை (பிபிபிபி) ஊக்குவிக்க பாரதீய ஜனதா கட்சி தேசிய செயற்குழுவை அமைத்துள்ளது. இந்த குழு 2015 சனவரி முதல் "பெண் குழந்தையை காப்பாற்றுங்கள்" மற்றும் "பெண் குழந்தைகளுக்கு கல்வி கற்பியுங்கள்" ஆகியவற்றை மேம்படுத்துவதற்காக பல திட்டங்களை ஏற்பாடு செய்து வருகிறது. முனைவர் இராஜேந்திர பாத்கே இத்திட்டத்தின் தேசிய ஒருங்கிணைப்பாளராக உள்ளார். பேட்டி பச்சாவ் பிரச்சாரத்தை இந்திய மருத்துவ சங்கமும் ஆதரிக்கிறது.
# பெண் குழந்தையைக் காப்போம், பெண் குழந்தைகளுக்கு கற்பிப்போம்

## இதனையும் காண்க

- சுகன்யா சம்ரிதி திட்டம் (செல்வமகள் சேமிப்பு திட்டம் )
# பூட்னி, மால்டா

**பூட்னி** (**Bhutni**) என்பது இந்தியாவின் மேற்கு வங்காளத்தின் மால்டா மாவட்டத்திலுள்ள ஓர் தீவாகும். இந்த தீவு மாணிக்சாக் சமூக மேம்பாட்டுத் தொகுதியின் ஒரு பகுதியாகும். இது கங்கை ஆறு மற்றும் புலாகர் ஆறுகளால் சூழப்பட்டுள்ளது.
# பூட்னி, மால்டா

## நிலவியல்

இந்தத் தீவு 25.1307 ° வடக்கிலும் 87.8709 ° கிழக்கிலும் அமைந்துள்ளது.
# பூட்னி, மால்டா

## புள்ளிவிவரங்கள்

இந்த தீவில் மாணிக்சாக் தொகுதியின் 7 கிராம பஞ்சாயத்துகளில் தென் சந்திப்பூர், மத்திய சந்திப்பூர் மற்றும் கிரானந்தபூர் என்ற மூன்று கிரமப் பஞ்சாயத்துகள் உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, பூட்னி தீவின் மொத்த மக்கள் தொகை 89021 என்ற அளவிலிருந்தனர். அவர்களில் 46052 ஆண்களும், 42969 பெண்களும் அடங்குவர். பட்டியலிடப்பட்ட சாதிகள் 30149 ஆகவும், பட்டியலிடப்பட்ட பழங்குடியினர் 33063 பேர் என உள்ளனர்.  
பூட்னியில் சுமார் 63 கிராமங்கள் உள்ளன. இதில் மூன்று உயர்நிலைப் பள்ளிகள், ஒரு பழங்கால மதராசா, ஒரு அரசு நூலகம், ஐந்து அஞ்சல் நிலையங்கள், நான்கு வணிக வங்கிகள் மற்றும் ஒரு கிராமப்புற மருத்துவமனை ஆகியன உள்ளது. பூட்னிக்கு பயணிக்க ஒரே வழி படகு மூலம் தான், ஆனால் சமீபத்தில் 1.8 கிலோமீட்டர் நீளமுள்ள (1.1 மைல்) பாலம் கட்டுமானத்தில் உள்ளது. இது 2019 ஆம் ஆண்டில் பொதுமக்களுக்கு திறக்கப்படும். இந்த பாலத்திற்கு மேற்கு வங்காள அரசாங்கத்தின் ஒரு பகுதியான வட வங்க மேம்பாட்டு வாரியம் நிதியளிக்கிறது.
# தியூ தீவு

**தியூ** (Diu) என்பது குஜராத்தின் கத்தியாவார் தீபகற்பத்தின் தெற்கு கடற்கரையிலிருக்கும் ஓர் தீவாகும். இது பிரதான நிலப்பகுதியிலிருந்து ஒரு இயற்கையான நீரோடையால் பிரிக்கப்படுகிறது. இது 40 கி.மீ.² என்ற பரப்பளவைக் கொண்டுள்ளது. 2001 மக்கள் தொகை கணக்கெடுப்படி இதன் மக்கள் தொகை 44,110 என்ற அளவில் உள்ளது.  
இது தியூ மாவட்டத்தைச் சேர்ந்தது. தியூ தலைப்பகுதியின் கிழக்கே 5 கி.மீ தொலைவில் அமைந்துள்ளது. தியூ என்பது ஒன்றிய பிரதேசமான தமன் மற்றும் தியயூவின் ஒரு பகுதியாகும். தமன் மற்றும் தியூ இரண்டும் ஒரே நாடாளுமன்ற உறுப்பினரைப் பகிர்ந்து கொள்கிறன.  
தியூ மற்றும் தியூ கோட்டை தீவில் அமைந்துள்ளது. உள்நாட்டு விமான நிலையமான தியூ விமான நிலையமும் இங்குள்ளது.
# தியூ தீவு

### தியூ கோட்டை

தியூ கோட்டை, இந்தியாவின் மேற்கு கடற்கரையில் தியூ என்ற ஒன்றியப் பிரதேசத்தில் அமைந்துள்ளது. இது இந்திய அரசால் நிர்வகிக்கப்படுகிறது. தியூ தீவின் காலனித்துவ ஆட்சியின் போது போர்த்துகீசியர்களால் இந்த கோட்டை கட்டப்பட்டது. கோட்டையின் மேற்கே தியூ நகரம் அமைந்துள்ளது. முகலாயப் பேரரசரான உமாயூன் இந்த பிராந்தியத்தை இணைக்க போர் நடத்தியபோது, குஜராத் சுல்தான் மற்றும் போர்த்துகீசியர்கள் பகதூர் ஷா உருவாக்கிய பாதுகாப்பு கூட்டணிக்குப் பின்னர் 1535 ஆம் ஆண்டில் இந்த கோட்டை கட்டப்பட்டது. 1541 இல் செய்யப்பட்ட சில சேர்த்தல்கள் மற்றும் கோட்டை பல ஆண்டுகளாக 1546 வரை பலப்படுத்தப்பட்டது. போர்த்துகீசியர்கள் 1537 முதல் (அவர்கள் கோட்டையையும், தியூ நகரத்தையும் முழுமையாகக் கைப்பற்றிய ஆண்டிலிருந்து) 1961 வரை இந்த நிலப்பரப்பை ஆண்டனர். இந்திய அரசாங்கத்தால் தொடங்கப்பட்ட கோவா படையெடுப்பு என்ற இராணுவ நடவடிக்கையின் போது 1961 டிசம்பரில் (1947 இல் இந்தியா ஒரு சுதந்திர நாடாக மாறினாலும்) அவர்கள் வெளியேற வேண்டிய கட்டாயம் ஏற்பட்டது. அதன்பிறகு தியூ இந்தியாவை மையமாக நிர்வகிக்கும் ஒன்றிய பிரதேசமாக இணைத்தது.  
இந்த பிரம்மாண்டமான, நன்கு பாதுகாக்கப்பட்ட போர்த்துகீசிய கோட்டை அதன் இரட்டை அகழியுடன் ஒரு காலத்தில் அசைக்க முடியாததாக இருந்திருக்க வேண்டும். ஆனால் பல ஆண்டுகளாக கடல் அரிப்பு மற்றும் புறக்கணிப்பு அதன் மெதுவான சரிவுக்கு வழிவகுக்கிறது. கலங்கரை விளக்கம் தியூவின் மிக உயர்ந்த இடமாகும். இதில் பல சிறிய தேவாலயங்கள் உள்ளன.
# பால்டா

**பால்டா** (Palda) என்பது இந்திய மாநிலமான இந்தூர் மாவட்டத்தில் மத்தியப் பிரதேசத்திலுள்ள ஒரு மக்கள்தொகைக் கண்கெடுப்பிலுள்ள நகரமாகும்.
# பால்டா

## புள்ளிவிவரங்கள்

2011 இந்திய மக்கள் தொகைக் கணக்கெடுப்பின்படி, பால்டா இந்தூர் மாவட்டத்தில் ஒரு மக்கள் தொகை கணக்கெடுப்பு நகரமாகும். பால்டா மக்கள் தொகை கணக்கெடுப்பு நகரத்தில் 18,697 என்ற அளவில் ஆண்களும், 8,763 பெண்களும் உள்ளனர்.  
0-6 வயதுடைய குழந்தைகளின் எண்ணிக்கை 2,903 ஆகும். இது பால்டாவின் மொத்த மக்கள் தொகையில் 15.53 சதவீதமாகும். பால்டாவில், பெண் பாலியல் விகிதம் மாநில சராசரியான 931 க்கு எதிராக 882 ஆகும். பால்டாவில் குழந்தை பாலின விகிதம் மத்திய பிரதேச மாநில சராசரி 918 உடன் ஒப்பிடும்போது 950 ஆகும். பால்டா நகரத்தின் கல்வியறிவு விகிதம் மாநில சராசரியான 69.32 சதவீதத்தை விட 74.19 சதவீதம் அதிகமாகும். பால்டாவில், ஆண்களின் கல்வியறிவு 81.59 சதவீதமாகவும், பெண் கல்வியறிவு விகிதம் 65.70 சதவீதமாகவும் உள்ளது.  
பால்டா மக்கள் தொகை கணக்கெடுப்பு நகரம் அதன் மொத்த நிர்வாகத்தை 3,910 வீடுகளில் கொண்டுள்ளது. இது நீர் மற்றும் கழிவுநீர் போன்ற அடிப்படை வசதிகளை வழங்குகிறது. பால்டா மக்கள் தொகை கணக்கெடுப்பு நகர எல்லைக்குள் சாலைகள் அமைப்பதற்கும் அதன் அதிகார எல்லைக்குள் வரும் சொத்துக்களுக்கு வரி விதிக்கவும் இது அங்கீகாரம் அளிக்கிறது.
# அகில இந்திய உயர்கல்வி ஆய்வு

**அகில இந்திய உயர்கல்வி ஆய்வு** (All India Survey of Higher Education) 2010-11 ஆம் ஆண்டில் இந்தியாவில் தொடங்கப்பட்டது. மனிதவள மேம்பாட்டு அமைச்சகம், பல்கலைக்கழக மானியக் குழு , அகில இந்திய தொழில்நுட்ப கல்விக் குழு, இந்திய மருத்துவக் கழகம், (இப்போது தேசிய மருத்துவ ஆணையத்தால் நிர்வகிக்கப்படுகிறது). தேசிய கல்வி திட்டமிடல் மற்றும் நிர்வாக பல்கலைக்கழகம், இந்திய தொலைதூர கல்விக் குழு மற்றும் பிரதிநிதிகள் போன்ற பல பல்கலைக்கழகங்களின் அரசியலமைப்பு பிரதிநிதிகள் அடங்கிய ஒரு பணிக்குழு உருவாக்கப்பட்டது.  
இப்பணிக்குழு வருடாந்திர பயிற்சியை மேற்கொள்ள பரிந்துரைத்தது. இது ஏற்றுக்கொள்ளப்பட்டது. இப்போது இது மனிதவள மேம்பாட்டு அமைச்சகத்தின் உயர் கல்வித் துறையால் நடத்தப்படும் ஒரு வழக்கமான கணக்கெடுப்பாகும்.  
ஒவ்வொரு நிறுவனத்திற்கும் அகில இந்திய உயர்கல்வி ஆய்வு குறியீடு எனப்படும் ஒரு குறியீடு ஒதுக்கப்பட்டுள்ளது. இந்தியாவில் சுமார் 50000 உயர் கல்வி நிறுவனங்கள் உள்ளன, இதில் 800 பல்கலைக்கழகங்கள், 12,000 தொழில்முறை நிறுவனங்கள் மற்றும் மீதமுள்ள கல்வியியல் கல்லூரிகள் மற்றும் நிறுவனங்கள் உள்ளன. கணக்கெடுப்பில், நிறுவனம், பதிவுசெய்யப்பட்ட மாணவர்கள், உள்கட்டமைப்பு வசதி, உதவித்தொகை, கடன்கள் மற்றும் அங்கீகாரம் மற்றும் ஆசிரியர்கள் போன்ற விவரங்கள் குறித்து தரவுகள் சேகரிக்கப்படுகிறது.
# எலன் செவிலியர் கல்லூரி

**எலன் செவிலியர் கல்லூரி** எலன் செவிலியர் கல்லூரி, தமிழ்நாட்டில்தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரி.இக்கல்லூரி நவக்கரை, கோயம்புத்தூர் மாவட்டம், தமிழ்நாட்டில் அமைந்துள்ளது
# எலன் செவிலியர் கல்லூரி

## அறிமுகம்

இக்கல்லூரி 2006 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# எலன் செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை,முதுகலை செவிலியர் படிப்புகள் வழங்கப்பட்டு வருகின்றன.
# கே. ஜி செவிலியர் கல்லூரி

**கே.ஜி செவிலியர் கல்லூரி** கே.ஜி செவிலியர் கல்லூரி, தமிழ்நாட்டில்தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரி.இக்கல்லூரி சரவணம் பட்டி , கோயம்புத்தூர் மாவட்டம், தமிழ்நாட்டில் அமைந்துள்ளது
# கே. ஜி செவிலியர் கல்லூரி

## அறிமுகம்

இக்கல்லூரி 1995 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# கே. ஜி செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை,முதுகலை செவிலியர் படிப்புகள் வழங்கப்பட்டு வருகின்றன.
# தைமாபாத்

**தைமாபாத்** (**Daimabad**) இந்தியாவின் மகாராட்டிரா மாநிலத்தின் அகமத்நகர் மாவட்டத்தில், சிறீராம்பூர் வருவாய் வட்டத்தில், கோதாவரி ஆற்றின் துணை ஆறானா பிரவரா ஆறு பாயும் தொல்லியல் களமும், கிராமமும் ஆகும். இத்தொல்லியல் களத்தை முதலில 1958-இல் பி. ஆர். போபார்திகர் கண்டுபிடித்தார். பின்னர் 1958-59 முதல் இந்தியத் தொல்லியல் ஆய்வகம் தைமாபாத் தொல்லியல் களத்தை மூன்று முறை அகழ்வாய்வு செய்தது. இறுதியாக 1975-76 மற்றும் 1978-79 ஆண்டுகளிலும் தைமாபாத் தொல்லியல் களத்தை எஸ். ஏ. சாலி தலைமையில் ஆய்வு செய்தனர். தைமாபாத் தொல்லியல் களத்தின் தொல்பொருட்களை ஆய்வு செய்ததில் அவைகள் தக்காண பீடபூமி வரை பரந்திருந்த பிந்தைய அரப்பா காலப் பண்பாட்டைச் சேர்ந்தது என அறியப்பட்டது.
தைமாபாத் தொல்லியல் அகழாய்வில் பிந்தைய அரப்பா பண்பாடு, தைமாபாத் பண்பாடு, மால்வா பண்பாடு மற்றும் ஜோர்வே பண்பாட்டுக் காலங்களின் தொல்பொருட்கள் கண்டெடுக்கப்பட்டுள்ளது. இத்தொல்லியல் களத்தில் பிந்தைய அரப்பா பண்பாட்டுக் காலத்திய இரு எருதுகள் இழுக்க, ஒரு மனிதன் ஓட்டும் சிற்பம், 45 செமீ நீளம், 16 செமீ அகலம் கொண்ட வெண்கலத் தேர் சிற்பம் மற்றும் 3 பிற வெண்கலச் சிற்பங்கள் கண்டெடுக்கப்பட்டுள்ளது.
# தைமாபாத்

## இதனையும் காண்க

- சிந்துவெளி நாகரிகத்தின் தொல்லியல் களங்கள்
# கே. எம். சி. எச். செவிலியர் கல்லூரி

**கே.எம்.சி.எச். செவிலியர் கல்லூரி** கே.எம்.சி.எச். செவிலியர் கல்லூரி, தமிழ்நாடில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள
ஒரு தனியார் கல்லூரி.இக்கல்லூரி அவிநாசி ரோடு , கோயம்புத்தூர் மாவட்டம், தமிழ்நாட்டில் அமைந்துள்ளது
# கே. எம். சி. எச். செவிலியர் கல்லூரி

## அறிமுகம்

இக்கல்லூரி 1993 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# கே. எம். சி. எச். செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை,முதுகலை செவிலியர் படிப்புகள் வழங்கப்பட்டு வருகின்றன.
# கூர்க் மாகாணம்

**கூர்க் மாகாணம்** அல்லது **குடகு மாகாணம்** (**Coorg Province**) என்பது தற்கால கர்நாடகா மாநிலத்தின் குடகு மாவட்டப் பகுதிகளைக் கொண்ட குடகு இராச்சியமாக இருந்தது. 1834-இல் நடைபெற்ற குடகுப் போருக்குப் பின்னர் ஆங்கிலேயரகளின் பிரித்தானிய இந்தியாவின் ஒரு மாகாணமாக 1834 முதல் 1947 முடிய இருந்தது. குடகு மாகாணத்தின் தலைநகராக மடிக்கேரி நகரம் இருந்தது. குடகு மாகாணத்தின் குடகு மலையில் வாழும் மக்களின் மொழி குடகு மொழி ஆகும். குடகு மாகாணம் காபித் தோட்டங்களுக்கு பெயர் பெற்றது. ஆகஸ்டு 1947-க்குப் பின்னர் இந்திய விடுதலைக்குப் பின்னர் குடகு மாகாணம், குடகு மாநிலமாக இந்திய ஒன்றியத்தின் கீழ் 1950 வரை இருந்தது. 1956-இல் மாநில மறுசீரமைப்புச் சட்டத்தின்படி, குடகு மாநிலம் அருகில் இருந்த கர்நாடகா மாநிலத்துடன் இணைக்கப்பட்டது.
# கூர்க் மாகாணம்

## பொருளாதாரம்

குடகு மாகாணம் காபி, தேயிலை மற்றும் இரப்பர் பணத்தோட்டங்களுக்கு பெயர் பெற்றது. மேலும் குடகு சமவெளிகளில் நெல் சாகுபடி செய்யப்படுகிறாது.
# இலவீழபூஞ்சிரா

**இலவீழபூஞ்சிரா** (**Ilaveezha Poonchira**) என்பது கேரளத்தின் கோட்டயம் மாவட்டத்தில் காஞ்ஞாருக்கு அருகில் உள்ள மெலுகாவ் கிராமத்தில் அமைந்துள்ள ஒரு சுற்றுலா தலம் ஆகும். இலவீழ பூஞ்சிரா மூன்று அழகிய மலைகளால் சூழப்பட்டுள்ளது. அவை மண்குன்னு, கொடையத்தூர்மல் மற்றும் தோணிப்பாரா என்பவையாகும். இது மலையேற்றத்திற்கு ஏற்ற இடமாக அமைந்துள்ளது.
# இலவீழபூஞ்சிரா

## சொற்பிறப்பு

"இல-வீழா-பூஞ்சிரா", என்பதன் பொருள் 'இலைகள் விழாத பூக்களின் குளம்' என்பது ஆகும். மழைக்காலங்களில், மலைகளுக்கு இடையிலான பள்ளத்தாக்கில் ஒரு பெரிய குளம் உருவாகிறது.
# இலவீழபூஞ்சிரா

## சுற்றுலா

**இலவீழபூஞ்சிரா** உள்நாட்டு மற்றும் வெளிநாட்டு வெளிநாட்டு சுற்றுலா பயணிகளை ஈர்பதற்காக உருவாக்கப்பட்ட ஒரு சுற்றுலா தலமாகும். இது கேரளத்தின், இடுக்கி கோட்டயம் மாவட்டங்களின், எல்லையில் உள்ள ஒரு மலை வாசஸ்தலம் ஆகும். இது இது கடல் மட்டத்திலிருந்து 6,500 அடி உயரத்தில் உள்ளது. இது பசுமையான தேயிலை தோட்டங்கள் மற்றும் பள்ளத்தாக்குகளால் சூழப்பட்டுள்ளது.
# இலவீழபூஞ்சிரா

## வரலாறு

ஒரு தொன்மத்தின்படி, பாண்டவர்கள் தங்கள் அஞ்சாத வாசத்தின்போது இங்கு மறைந்து வாழ்ந்தனர். இவர்களின் மனைவியான திரௌபதி, அந்த நேரத்தில் இங்கு இருந்த ஒரு ஏரியில் குளிக்க வந்தார். சில தேவர்கள், அவளுடைய அழகால் மயங்கி, அவளின் அழகைக் காமக் கண்கொண்டு கண்டு ரசித்து தங்கள் இச்சையைத் தீர்த்துக்கொள்ள முயன்றனர். தேவர்களின் அரசனான, இந்திரன், என்ன நடக்கிறது என்பதை அறிந்து, அவர்கள் அவளைப் பார்க்க இயலாதவாறு மலர்த் திரைகளை மலைபோல அமைத்து அவர்கள் பார்ப்பதைத் தடுத்தார். இதனால் குளம் மலர் மலைகளால் சூழப்பட்ட அணையாக மாறியது. குளத்தைச் சுற்றி மரங்கள் இல்லாததால், அது எப்போதும் இலைகளற்றதாக இருந்தது, எனவே இது இல-வீழா-பூஞ்சிரா என்று அழைக்கப்பட்டது. அந்த இடத்தில் எப்போதும் காற்று வீசுவதால் இலைகளை கொண்டு சென்றுவிடுகிறது எனவே இந்த பெயர் வந்துது என்று சிலர் கூறுகிறார்கள்.
# இலவீழபூஞ்சிரா

## தொன்மவியல்

பூஞ்சிரா குறித்த தொன்மமானது அகத்தியருடனும் அவரது பர்ணசாலையுடனும் நெருங்கிய தொடர்புடையது. அவர் இங்கு வாழ்ந்தார், அவர் இன்னும் இங்கேயே வாழ்கிறார்கள் என்று பூர்வீக மக்கள் நம்புகிறார்கள், அவருடைய பர்ணசாலை இங்கேயே எங்கோ மறைந்துள்ளது என்று நம்புகின்றனர். இங்கு உள்ள மற்றொரு முக்கியமான இடம் பண்டைய கிருஷ்ணன் கோயில் ஆகும், இது பஞ்சலியால் நிறுவப்பட்டது எனப்படுகிறது. பஞ்சலியின் அட்சயப்பாத்திரம் இங்கே மறைக்கப்பட்டுள்ளது என்றும் அது அகத்தியரால் பாதுகாக்கப்படுகிறது என்பது வெகுஜன நம்பிக்கை. மேலும் இந்த இடம் இராமாயண தொன்மத்துடன் தொடர்புடையது, இராமன வனவாசத்தின்போது அவர் சில மாதங்கள் இங்கே லட்சுமணருடன் வாழ்ந்தார் என்றும் நம்புகிறனர்
# இலவீழபூஞ்சிரா

## இருப்பிடம்

இலவீழபூஞ்சிராவானது &nbsp; கோட்டயத்திலிருந்து 55 கி.மீ. தொலைவிலும், &nbsp; தொடுபுழாவிலிருந்து 20 கி.மீ. தொலைவிலும் அமைந்துள்ளது. இலவீழபூஞ்சிராவிலிருந்து, இடுக்கி, கோட்டயம், எர்ணாகுளம், ஆலப்புழா, பத்தனம்திட்டா , திருச்சூர் மாவட்டங்களின் பெரும் பகுதிகளைக் காண இயலும். கேரளத்தில் சூரிய உதயத்தையும் சூரியன் மறைவையும் பார்க்கக்கூடிய இடங்களில் இதுவும் ஒன்றாகும்.
# சில்லுக்கருப்பட்டி

**சில்லுக் கருப்பட்டி**( *Sillu Karupatti*) என்பது ஹலிதா ஷமீம் எழுதி இயக்கிய ஒரு இந்திய தமிழ் பலகதை காதல் தொகைத் திரைப்படம் ஆகும். இப்படத்தில் சமுத்திரகனி, சுனைனா, நிவேதிதா சதீஷ், லீலா சாம்சன், சாரா அர்ஜுன், ஸ்ரீ ராம் ஆகியோர் முக்கிய வேடங்களில் நடித்துள்ளனர். இப்படத்தின் பின்னணி இசையையும் பாடலிசையையும் பிரதீப் குமார் அமைத்துள்ளார்.
# சில்லுக்கருப்பட்டி

## நடிகர்கள்

- தனபாலாக சமுத்திரக்கனி
- அமுதினியாக சுனைனா
- மதுவாக நிவேதிதா சதீஷ்
- யசோதாவாக லீலா சாம்சன்
- மைட்டியாக சாரா அர்ஜுன்
- நவநீதனாக கிராவ்மாகா ஸ்ரீ ராம்
- மணிகண்டன் கே
- மாஞ்சாவாக ராகுல்
# சில்லுக்கருப்பட்டி

## தயாரிப்பு

இந்த படத்தை பெண் இயக்குனரான ஹலிதா ஷமீம் தனது முதல் படமான *பூவராசம் பீப்பியால்* பிரபலமான பின்னர் அறிவித்தார். நான்கு வெவ்வேறு கதைகளை உள்ளடக்கிய தொகுப்பு வகையாக இந்த படம் தயாரிக்கப்பட்டுள்ளது. இப்படம் 2018 ஆம் ஆண்டில் அதன் திரையரங்குகளில் வெளியிட திட்டமிடப்பட்டது, ஆனால் தயாரிப்பில் ஏற்பட்ட தாமதம் காரணமாக ஒத்திவைக்கப்பட்டது.
# சில்லுக்கருப்பட்டி

## சந்தைப்படுத்தல்

இப்படத்தின் அதிகாரப்பூர்வ முன்னோட்டத்தை 2018 திசம்பர் 26 அன்று விஜய் சேதுபதி மற்றும் ஆர்யா ஆகியோர் வெளியிட்டனர் . இரண்டு நிமிட முன்னோட்டம் எந்த உரையாடலும் இல்லாமல் வெளியிடப்பட்டது. மேலும் இது பார்வையாளர்களிடமிருந்து கடுமையான விமர்சனங்களைப் பெற்றது.
# சில்லுக்கருப்பட்டி

## இசை

பெருநிலவுடன் இணைந்து படத்தின் முதல் ஒற்றைப் பாடலான "அகம் தானாய்" என்ற பாடல் 2019 பிப்ரவரி 19 அன்று வெளியிடப்பட்டது.
# உரவப்பாறா கோயில்

**ஸ்ரீ சுப்பிரமணிய சுவாமி கோயில்,** 'மலையாளப் பழனி' என்று அறியப்படுகிறது. இது கேரளத்தின், இடுக்கி மாவட்டம், தொடுபுழாவுக்கு அருகில் உள்ள ஒலமட்டம் என்ற இடத்தில் உள்ள ஒரு முருகன் கோயில் ஆகும். இது சராசரி கடல் மட்டத்திலிருந்து 500 அடி (150 மீ) உயரத்தில் அமைந்துள்ளது. இக்கோயிலில் முருகன் 'பால சுப்பிரமணியன்' வடிவத்தில் உள்ளார்.
# உரவப்பாறா கோயில்

## தொன்மம்

இங்குள்ள சிலை ஒரு சுயம்பு என்று புராணக்கதை கூறுகிறது. வீர காவியமான மகாபாரதத்தில் புகழ்பெற்ற மாவீரர்களான பாண்டவர்கள், அவர்களது மனைவி திரோபதியுடன் பன்னிரண்டு ஆண்டு வனவாசத்தின்போது இங்கு தங்கியிருந்தனர் எனப்படுகிறது. இங்கு உள்ள மூன்று பாறைகளானது பாண்டவர்கள் சமையல் செய்ய அடுப்புக்காக பயன்படுத்திய கற்கள் என்று நம்பப்படுகிறது. இவர்கள் இங்கு இருக்கும்போது தண்ணீர் பற்றாக்குறை ஏற்பட்டது என்றும், அப்போது பாண்டவர்களிடையே வலிமை வாய்ந்த பீமன், கடினமான பாறையின் மீது தனது கால்களை வலுவாக தேய்த்து, ஒரு நீரூற்றை உருவாக்கினான். 'உரவப்பாறா' என்ற பெயர் குறித்து மாறுபட்ட கருத்துக்கள் உள்ளன. பீமனின் சக்தியால் உருவாக்கப்பட்ட குளம் உரவப்பறா என்று சிலர் கூறுகிறார்கள். பாறைகளிலிருந்து கீழே பாயும் 'அபிஷேகதீர்த்தம்' என்பதிலிருந்து இந்த கோவிலுக்கு பெயர் வந்தது என்று வேறு சிலர் நம்புகிறார்கள்.
# உரவப்பாறா கோயில்

## திருவிழாக்கள்

கோயிலின் ஆண்டு விழா மலையாள மாதமான 'மகரம்' (ஜனவரி / பிப்ரவரி) மாதத்தில் நடத்தப்படுகிறது. உப்பு மற்றும் மிளகு ஆகியவை தெய்வத்திற்கு இரண்டு முக்கியமான பிரசாதங்கள்.
# குழந்தைகள் தொலைக்காட்சித் தொடர்

**குழந்தைகள் தொலைக்காட்சித் தொடர்** அல்லது **சிறுவர் தொலைக்காட்சித் தொடர்** (Children's television series) எனப்படுவது மழலையர் மற்றும் குழந்தைகளுக்காக வடிவமைக்கப்பட்டு மற்றும் காலை மற்றும் மாலை நேரங்களில் ஒளிபரப்பு செய்யப்படும் தொலைக்காட்சி நிகழ்ச்சிகளின் ஒரு வகை ஆகும். பெரும்பாலும் இந்த நிகழ்ச்சியின் நோக்கம் பொழுதுபோக்கு மற்றும் கல்வி சார்ந்த அம்சங்களிலே ஒளிபரப்பு செய்யப்படுகின்றது.
# குழந்தைகள் தொலைக்காட்சித் தொடர்

## வரலாறு

சிறுவர் தொலைக்காட்சியும் தொலைக்காட்சியைப் போலவே பழமையானதாகும் .1946 ஆம் ஆண்டில் இங்கிலாந்தில் ஒளிபரப்பப்பட்ட குழந்தைகள் நேரம் என்பதை மையமாகக் கொண்டு பிபிசியின் சில்ட்ரன்சு அவர் என்ற நிகழ்ச்சி ஒளிபரப்பப்பட்டது. இதுவே குழந்தைகளுக்காகத் தயாரிக்கப்பட்ட முதலாவது தொலைக்காட்சி நிகழ்ச்சியாகும் ..  
குழந்தைகளுக்கான தொலைக்காட்சி வானொலியில் ஒலிபரப்பான இதே போன்ற நிகழ்ச்சிகளிலிருந்து தோன்றியது. பிபிசியின் குழந்தைகள் நேரம் 1922 ஆம் ஆண்டில் தொடங்கப்பட்டது . மற்றும் பிபிசியின் பள்ளி வானொலி என்ற நிகழ்ச்சி 1924 இல் ஒளிபரப்பத் தொடங்கியது. அமெரிக்காவில் 1930 ஆம் ஆண்டுகளின் முற்பகுதியில் லிட்டில் ஆர்பன் அன்னி போன்ற வானொலி நாடகத் தொடர்கள் வெளிவரத் தொடங்கின. பிற்பகலில் குழந்தைகள் வானொலி கேட்பதற்கான நிகழ்ச்சியாக இது மாறியது .  
தமிழில் முதலில் சன் தொலைக்காட்சியில் குழந்தைகளுக்கான தொடர்கள் மாலை 5 மணி முதல் 6 மணி வரை மற்றும் வார நாட்களில் ஒளிபரப்பு செய்யப்பட்டது. விஜய் தொலைக்காட்சியில் மாய மந்திரன், சகல கல பும் பும் போன்ற தொடர்கள் மாலை நேரங்களில் ஒளிபரப்பு செய்யப்பட்டது. அதன் பிறகு சுட்டித் தொலைக்காட்சி, கார்ட்டூன் நெட்வொர்க், சித்திரம் தொலைக்காட்சி, சோனி யே, நிக்கெலோடியன் இந்தியா போன்ற குழந்தைளுக்கான தொலைக்காட்சி அலைவரிசைகள் வருகைக்கு பிறகு பல தொடர்கள் மற்றும் இயங்குபடம் தொடர்கள் போன்றவை ஒளிபரப்பு செய்யப்படுகின்றது.
# குழந்தைகள் தொலைக்காட்சித் தொடர்

## தொடர்கள்

- மை டியர் பூதம்
- மாய மந்திரன்
- ஜீ பூம்பா
- சகல கால பூம் பும்
- விக்ரமாதித்யன்
- வேலன்
- சூலம்
- சிந்துபாத்
- சூப்பர் சுந்தரி
- மல்லி
- வைதேகி
- பிள்ளை நிலா
- மௌன ராகம்
- அஞ்சலி
- என் பொம்முக்குட்டி அம்மாவுக்கு
# குழந்தைகள் தொலைக்காட்சித் தொடர்

## நிகழ்ச்சிகள்

- சூப்பர் சிங்கர் யூனியர்
- டான்ஸ் ஜோடி டான்ஸ் ஜூனியர்ஸ்
- சூப்பர் மாம்
- சூப்பர் மாம் 2
- சூப்பர் சிங்கர் ஜூனியர்
- குட்டி சுட்டிஸ்
- மலரும் மெட்டும்
- செல்லனா செல்லம்
- சரி காம ஜூனியர்ஸ்
- ஜூனியர் சூப்பர் ஸ்டார்ஸ்
# குழந்தைகள் தொலைக்காட்சித் தொடர்

## குழந்தைகளுக்கான தொலைக்காட்சி அலைவரிசைகள்

- சுட்டித் தொலைக்காட்சி
- கார்ட்டூன் நெட்வொர்க்
- சித்திரம் தொலைக்காட்சி
- சோனி யே
- டிஸ்கவரி கிட்ஸ்
- நிக்கெலோடியன் இந்தியா
- நிக்கலோடியோன் சோனிக்
- மார்வெல் ஹக்
- ஹங்காமா தொலைக்காட்சி
- போகோ தொலைக்காட்சி
# காரிகோடு பகவதி கோயில்

**காரிகோடு பகவதி கோயில்** ( Karikkode Bhagavathy Temple, കാരിക്കോട് ഭഗവതി ക്ഷേത്രം ) என்பது இந்திய மாநிலமான கேரளத்தின், இடுக்கி மாவட்டத்தில், தொடுபுழாவிற்கு அருகிலுள்ள கரிகோடு கிராமத்தில் அமைந்துள்ள ஒரு இந்து கோவிலாகும் . இந்த கோயில் அமைப்பு 460 ஆண்டுகள் பழமையானது என்று நம்பப்படுகிறது.
# காரிகோடு பகவதி கோயில்

## கோயில்

பத்ரகளி / பகவதி அம்மன் இங்கு முதன்மை தெய்வமாக உள்ளார். இங்கு நிறுவப்பட்ட சிலை மேற்கு நோக்கி எதிர்கொள்ளும்படி 'ஷில்லக்கண்ணாடி' வைக்கப்பட்டுள்ளது. காவியாடு தந்திரத்திர முறையில் தினமும் மூன்று வேளை பூசை நடைபெறுகின்றன. சிவன் மற்றும் பிள்ளையார் ஆகியோர் பிற பரிவார தெய்வங்களாக உள்ளனர். வருடாந்த திருவிழா மலையாள மாதமான 'கும்பம்' அஸ்வதி மற்றும் பரணி நாட்களில் நடத்தப்படுகிறது.
# காரிகோடு பகவதி கோயில்

## வரலாறு

வடக்கும்கூர் மன்னர் நீண்ட தவம் மற்றும் பிரார்த்தனைகளை மேற்கொண்டு மற்றும் கொண்டு கொடுங்கல்லூரில் இருந்து கோவிலுக்கு பகவதியை அழைத்துவந்தார்.
# மிரிஸ்ஸ

**மிரிஸ்ஸ** (ஆங்கிலம்: Mirissa; சிங்களம்: මිරිස්ස) இலங்கையின் தெற்கு கடற்கரையில் உள்ள ஒரு சிறிய நகரம் ஆகும். இந்த நகரம் தென் மாகாணத்தின் மாத்தறை மாவட்டத்தில், கொழும்புக்கு தெற்கே சுமார் 150 கிலோமீட்டர் (93 மைல்) தொலைவில் கடல் மட்டத்திலிருந்து 4 மீட்டர் (13 அடி) உயரத்தில் அமைந்துள்ளது. மிரிஸ்ஸ கடற்கரை பிரபலமான சுற்றுலாத் தலமாகும். மீன்பிடி துறைமுகமான இந்நகரம் திமிங்கலங்கள் மற்றும் ஓங்கில்களை பார்வையிடும் இடங்களில் ஒன்றாகும்.
# மிரிஸ்ஸ

## வரலாறு

மிரிஸ்ஸ இலங்கையின் தென் கரையோரத்தின் மிகப்பெரிய மீன்பிடித் துறைமுகமாகும். இங்கு 1980 ஆம் ஆண்டில் முதன் முதலில் சுற்றுலா விடுதி கட்டப்பட்டதாயினும் 1990 ஆம் ஆண்டுகளின் நடுப்பகுதியில் சுற்றுலாத்துறை வியத்தகு அளவில் அதிகரித்தது.  
2004 ஆம் ஆண்டில் இந்தியப் பெருங்கடல் பூகம்பத்தால் ஏற்பட்ட ஆழிப் பேரலையினால் மிரிஸ்ஸ நகரம் பாதிப்புக்குள்ளாகியது. ஏராளமான வீடுகள், விருந்தினர் மாளிகைகள், வர்த்தக நிலையங்கள், பள்ளிகள் மற்றும் வழிபாட்டுத்தலங்கள் சேதமாகின. பதினான்கு பேர் உயிரிழந்தனர்.
# மிரிஸ்ஸ

## போக்குவரத்து

மிரிஸ்ஸ நகரம் தென் கரையோரத்தில் இலங்கை தொடருந்து வலையமைப்பின் கொழும்பு-மாத்தறை பாதையில் அமைந்துள்ளது.  
கொழும்பில் தொடங்கி காலி, மாத்தறை, அம்பாந்தோட்டை ஊடாக வெள்ளவாயாவில் முடிவடையும் ஏ2 நெடுஞ்சாலை வழியாகவும் இந்நகரை அடையலாம்.
- திமிங்கலங்களை அவதானிக்கும் இடம்
- ஸ்ரீ சுனந்தராம கோயில்
# மிரிஸ்ஸ

## காண்க

- இலங்கை தென் மாகாணம்
- இலங்கையின் கடற்கரைகளின் பட்டியல்
# சுமதி மொரார்ஜி

**சுமதி மொரார்ஜி (**Sumati Morarjee) இவர் ஓர் இந்திய கப்பலின் முதல் பெண்மணி என்றும் அழைக்கப்படுகிறார். (பிறப்பு:1909 மார்ச் 13: இறப்பு:1998 சூன் 27 ), கப்பல் உரிமையாளர்களின் அமைப்பிற்கு தலைமை தாங்கிய உலகின் முதல் பெண்மணி என்ற பெருமைக்கும் உரியவராவார். இந்திய தேசிய நீராவி கப்பல் உரிமையாளர்கள் சங்கம் என்பது (பின்னர் இந்திய தேசிய கப்பல் உரிமையாளர்கள் சங்கம் என மறுபெயரிடப்பட்டது) இது பாரம்பரியமாக ஒரு ஆண்களின் கோட்டையாக இருந்து வந்தது. 1971 ஆம் ஆண்டில் தனது இவரது சேவையை கௌரவிக்கும் விதமாக இந்தியாவின் இரண்டாவது கௌரவமான பத்ம விபூசண் விருது வழங்கப்பட்டுள்ளது.
# சுமதி மொரார்ஜி

## ஆரம்ப கால வாழ்க்கை

இவர் மதுராதாசு கோகுல்தாசு மற்றும் அவரது மனைவி பிரேமாபாய் ஆகியோருக்கு ஒரு பணக்காரக் குடும்பத்தில் மும்பையில் பிறந்தார். பிருந்தாவனத்தில் கிருட்டிணருடன் தொடர்புடைய புனித நதியான ஜமுனாவின் பெயர் சுமதிக்குச் சூட்டப்பட்டது. இந்தியாவில் அக்கால பழக்கவழக்கங்களின்படி, ஒரு இளம் பெண்ணாக இருந்தபோதே, சிந்தியா நீராவி கப்பல் நிறுவனத்தின் நிறுவனர் நரோத்தம் மொரார்ஜியின் ஒரே மகனான சாந்தி குமார் நரோத்தம் மொரார்ஜி என்பவரை மணந்தார், பின்னர் இது இந்தியாவின் மிகப்பெரிய கப்பல் நிறுவனமாக வளர்ந்தது.
# சுமதி மொரார்ஜி

## சிந்தியா நீராவி கப்பல் நிறுவனம்

இவர் 1923 இல் தனது 20ஆவது வயதில் நிறுவனத்தின் நிர்வாகத்தில் சேர்க்கப்பட்டார். சுமதி ஆரம்பத்தில் நிறுவனத்தின் அடிமட்டத்திலிருந்து ஒரு சில கப்பல்களைப் பிரித்து படிப்படியாக தன்னை வளர்த்துக் கொண்டார். பின்னர், 1946 வாக்கில் நிறுவனத்தின் முழுப் பொறுப்பையும் ஏற்றுக்கொண்டு ஆறாயிரத்துக்கும் மேற்பட்டவர்களை நிர்வகித்தார். இவர் ஏற்கனவே இயக்குநர்கள் குழுவில் இருந்ததால் கப்பல் வர்த்தகத்தில் இவரது நிபுணத்துவம் பல ஆண்டுகளாய் நீடித்தது. இவரது சாதனையின் காரணமாக, இவர் 1956 ஆம் ஆண்டில் *இந்திய தேசிய நீராவி உரிமையாளர்கள் சங்கத்தின்* தலைவராக தேர்ந்தெடுக்கப்பட்டார். அடுத்த இரண்டு ஆண்டுகளுக்குப் பிறகு 1965 ஆம் ஆண்டிலும் மீண்டும் தலைவராகத் தேர்ந்தெடுக்கப்பட்டார். இவரது மேற்பார்வையின் கீழ் தான் நிறுவனம் 43 கப்பல்களின் மொத்தமாக 552,000 டன் எடையை எட்டியது.  
கடனில் மூழ்கிய சிந்தியா நீராவி வழிசெலுத்தலை அரசாங்கம் எடுத்துக் கொள்ளும் வரை 1979 முதல் 1987 வரை இவர் நிறுவனத்தின் தலைவராக இருந்தார். பின்னர் அவர் 1992 வரை நிறுவனத்தின் தலைவராக நியமிக்கப்பட்டார்.
# சுமதி மொரார்ஜி

## மகாத்மா காந்தியின் செல்வாக்கு

சுமதி மகாத்மா காந்தியுடன் தொடர்ந்து நட்புடன் இருந்தார். இருவரும் பல சந்தர்ப்பங்களில் சந்தித்துக் கொண்டனர். அவர்களின் பரிமாற்றம் செய்தித்தாள் அறிக்கைகளில் ஆவணப்படுத்தப்பட்டது. 1942 மற்றும் 1946 க்கு இடையில், காந்தியுடன் சுதந்திரத்திற்கான் இயக்கத்தில் மறைமுகப் பணியில் ஈடுபட்டார்.
# சுமதி மொரார்ஜி

## சாதனைகள்

- சுமதி மும்பையின் ஜூஹுவில் உள்ள வித்யா கேந்திரப் பள்ளியை நிறுவனார்.
- 1965 ஆம் ஆண்டில் அகில உலக கிருஷ்ண பக்திக் கழகத்தின் (இஸ்கான்) நிறுவனர் ஆச்சார்யா சுவாமி பக்திவேதாந்த சுவாமி ஸ்ரீல பிரபுபாதாவுக்கு ஒரு வழி பத்தியை வழங்கினார்.
- இவர் 1970 இல் இலண்டனின் உலக கப்பல் கூட்டமைப்பின் துணைத் தலைவராக தேர்ந்தெடுக்கப்பட்டார்.
- இவர் நரோத்தம் மொரார்ஜி கப்பல் நிறுவனத்தின் தலைவராக பணியாற்றினார்.
- இந்தியப் பிரிவினையின் போது பாக்கித்தானில் இருந்து சிந்திகளை அழைத்து வருவதில் இவர் முக்கியப் பங்கு வகித்தார்.
- நவீன இந்திய கப்பல் நிறுவனங்களுக்கு ஒரு மாதிரியை நிறுவ இவர் உதவியதுடன், வணிக மதிப்புகளை மட்டுமல்ல, இந்திய கலாச்சாரம் மற்றும் பாரம்பரியத்தின் கருத்துகளையும் பரப்ப உதவினார்.
# சுமதி மொரார்ஜி

## இறப்பு

அவர் 27 ஜூன் 1998 அன்று தனது 89 வயதில் இதய அடைப்புக் காரணமாக இறந்தார்.
# சுல்தான்கஞ்ச் புத்தர் சிலை

**சுல்தான்கஞ்ச் புத்தர் சிலை** (**Sultanganj Buddha**) குப்த மற்றும் பாலப் பேரரசுகளின் இடைநிலைக் காலத்தில் கிபி 500 - 700 இடைப்பட்ட காலத்தில் நிறுவப்பட்ட ஆளுயரச் செப்புச் சிலையாகும். இச்செப்புச் சிலை 2.3 மீட்டர் உயரமும், 1 மீட்டர் அகலமும், 500 கிலோ எடையும் கொண்டது. இச்செப்புச் சிலை இந்தியாவின் பிகார் மாநிலத்தின் கிழக்கில் உள்ள பாகல்பூர் மாவட்டத்தில் உள்ள சுல்தானகஞ்ச் எனும் கிராமத்தில் 1861-இல் கண்டெடுக்கப்பட்டது 1861-இல் சுல்தான்கஞ்ச் கிராமத்தில் பிரித்தானிய இந்தியா ஆட்சியின் கிழக்கிந்திய இரயில்வே துறையினர் இருப்புப் பாதை அமைக்கும் போது இப்புத்தர் சிலை கண்டெடுக்கப்பட்டது.தற்போது இந்த புத்தர் செப்புச் சிலை ஐக்கிய இராச்சியத்தின் பர்மிங்காம் அருங்காட்சியகம் மற்றும் கலைக்கூடத்தில் காட்சிக்கு வைக்கப்பட்டுள்ளது.
# ஜான் மத்தாய்

**ஜான் மத்தாய் (John Matthai)** (1886-1959) இந்தியாவின் முதல் இரயில்வே அமைச்சராகவும், பின்னர் 1948இல் இந்தியாவின் முதல் வரவு செலவு திட்ட அறிக்கையை வழங்கிய இந்தியாவின் நிதியமைச்சராகவும் பணியாற்றிய பொருளாதார நிபுணராவார். மத்தாய் ஒரு பழமைசார் இந்தியக் குடும்பத்தில் பிறந்து சென்னைப் பல்கலைக்கழகத்தில் பொருளாதாரத்தில் பட்டம் பெற்றார். இவர் 1922 முதல் 1925 வரை சென்னைப் பல்கலைக்கழகத்தில் பேராசிரியராகவும், அதன் தலைவராகவும் பணியாற்றினார். சமுதாயத்திற்கு இவரது மனைவி அச்சம்மா மத்தாய் செய்த பங்களிப்புகளுக்காக இந்திய அரசு 1954 ஆம் ஆண்டில் இந்திய குடிமகன்களுக்கான நான்காவது மிக உயர்ந்த விருதான பத்மசிறீ விருதை வழங்கி கௌரவித்தது.
# ஜான் மத்தாய்

## நிதியமைச்சர்

இவர் இந்தியாவின் நிதி மந்திரியாக இருந்த போது இருமுறை இந்தியாவின் வரவு செலவு திட்ட அறிக்கையை சமர்ப்பித்தார். 1950 வரவு செலவு திட்ட அறிக்கைக்குப் பிறகு திட்டக் குழுவிற்கும், பி. சி. மகாலனோபிசுவிற்கும் அதிக அதிகாரம் வழங்கப்பட்டதை எதிர்த்து தனது நிதியமைச்சர் பதவியை விட்டு வெளியேறினார்.
# ஜான் மத்தாய்

## வகித்தப் பதவிகள்

1955 ஆம் ஆண்டில் பாரத ஸ்டேட் வங்கியின் முதல் தலைவராக இருந்தார். 1956 ஆம் ஆண்டில் நிறுவப்பட்ட இந்தியாவின் முதல் சுயாதீன பொருளாதார கொள்கை நிறுவனமான புதுதில்லியில் உள்ள தேசிய செயல்முறைப் பொருளியல் ஆய்வுக் குழுவின் (என்.சி.ஏ.இ.ஆர்) நிர்வாகக் குழுவின் தலைவராக இருந்தார். 1955 முதல் 1957 வரை மும்பை பல்கலைக்கழகத்தின் துணைவேந்தராகவும், பின்னர் 1957 முதல் 1959 வரை கேரள பல்கலைக்கழகத்தின் முதல் துணைவேந்தராகவும் பணியாற்றினார். இவரது மருமகன் வர்கீஸ் குரியன் பொதுவாக இந்தியாவின் வெண்மை புரட்சியின் சிற்பியாக அங்கீகரிக்கப்படுகிறார்.
# ஜான் மத்தாய்

## அங்கீகாரம்

இவரது நினைவாக திருச்சூரில் இவரது குடும்பத்தினர் நன்கொடையளித்த பெரிய நிலத்தில் முனைவர் ஜான் மத்தாய் மையம், அமைக்கப்பட்டு இவரது நினைவாக பெயரிடப்பட்டது. இவரது மனைவி அச்சம்மா மத்தாய் ஒரு இந்திய சமூக சேவகரும், பெண்கள் உரிமை ஆர்வலருமாவார்.
# ஜான் மத்தாய்

## விருதுகள்

விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாக ஜான் மத்தாய் 1934 ஆம் ஆண்டில் இந்திய இராச்சியத்தின் மிகச்சிறந்த ஆணை என்று கௌரவிக்கப்பட்டார். 1959 இல் இவருக்கு பத்ம விபூசண் விருது வழங்கப்பட்டது. தேசிய செயல்முறைப் பொருளியல் ஆய்வுக் குழுவின் நிர்வாகக் குழுவின் தலைவரான நந்தன் நிலேகனி மற்றும் நிலேகனி ஆதரவோடு, 2019 ஆம் ஆண்டில் ஜான் மத்தாயை கௌரவித்தார். தேசிய செயல்முறைப் பொருளியல் ஆய்வுக்குழுவின் புதிய அலுவலகக் கட்டிடத்திற்கு புதுதில்லியில் உள்ள அதன் வளாகத்தில் ஜான் மத்தாய் கோபுரம் என்று பெயரிட்டப்பட்டது.
# குண்டசி தொல்லியல் களம்

**குண்டசி** (**Kuntasi**) இந்தியாவின் குஜராத் மாநிலத்தின் கடற்கரை கிராமமும், சிந்துவெளி நாகரிக காலத்திய தொல்லியல் களமும் ஆகும். குண்டசி தொல்லியல் களம் மோர் மாவட்டத்தின் நிர்வாகத் தலைமையிடமான மோர்பி நகரத்திலிருந்து 30 கிலோ மீட்டர் தொலைவில் உள்ளது.  
குண்டசி தொல்லியல் களத்தின் அகழாய்வுகளில் முதிர் அரப்பா (கிமு 2200–1900) மற்றும் பிந்தைய அரப்பா (கிமு 1900–1700) காலத்திற்குரிய தொல்பொருட்கள் கண்டெடுக்கப்பட்டுள்ளது. இத்தொல்லியல் களம் மீன்பிடி துறைமுகமாகவும் மற்றும் உற்பத்தி மையமாகவும் அடையாளம் காணப்பட்டுள்ளது.
# குண்டசி தொல்லியல் களம்

## பரப்பளவு

குண்டசி 2 எக்டேர் பரப்பும், சுற்றுச் சுவருடன் கூடிய நகரமாகவும், சுற்றுச் சுவர் இல்லாத நகர்புறமாக இருந்துள்ளது. சுவரின் மேற்குப் பகுதியில் நீண்ட கல் தளம் பரவப்பட்டிருந்தது. இவ்வமைப்பு பொருட்கள் சேமிக்கும் கிட்டங்கியாகவும், தொழிற்சாலையாகவும் பயன்படுத்தப்பட்டுள்ளது.  
இதன் மையத்தில் தனியார் சமையல் அறைகள் கூடிய அமைப்பு கண்டறியப்பட்டுள்ளது. குண்டசி நகரத்தின் வடக்கு மற்றும் மேற்குச் சுவர் பகுதிகளில் செவ்வக வடிவிலான குடியிருப்புக் கட்டிடங்கள் இருந்தது. கட்டிடங்களின் அடித்தளம் கற்களாலும், சுவர்கள் சுடப்படாத களிமண் செங்கற்களாலும் அமைக்கபட்டிருந்தது. இதன் செங்கல் அளவுகள் அரப்பா காலத்து போன்று உள்ளது. படகுகளிலிருந்து கரைக்கு பொருட்களை ஏற்றவு; இறக்கவும், கடற்கரையில் மேடை போன்ற அமைப்பு அமைப்பு அகழாய்வில் கண்டெடுக்கப்பட்டுள்ளது. நகரத்தின் தென்மேற்கு மூலையில் ஒரு கோபுரமும், கிழக்கு திசை நுழைவாயிலில் வாயிற் காவலர்களின் அறையும் கட்டப்பட்டுள்ளது.
# குண்டசி தொல்லியல் களம்

## கண்டெடுத்த தொல்பொருட்கள்

ஓவியங்களுடன் கூடிய மட்பாண்டங்கள் குண்டசி தொல்லியல் களத்தில் கண்டுபிடிக்கப்பட்டது. உருளை வடிவிலான இரண்டு கல் நங்கூரங்கள் கண்டுபிடிக்கப்பட்டது செப்புப் புதையல் கொண்ட ஒரு சிறு மட்பாண்டம், செப்பு கை வளையல்கள், இரண்டு விரல் மோதிரங்கள், சோப்புக்கல்லால் செய்யப்பட்ட ஆயிரக்கணக்கான மணிகள் சுடுமண் பொம்மை வண்டிகள், எலும்புகளால் செய்யப்பட்ட கருவிகள், அளவீட்டுக் எடைக் கருவிகள், காதணிகள் கண்டுபிடிகக்ப்பட்டுள்ளது. தங்க நகைகளில் பதிக்கப்படும் பல வண்ணங்கள் கொண்ட ஒளி மிக்க மணிகள் குண்டசியிலிருந்து மெசொப்பொத்தேமியாவிற்கு குண்டசி துறைமுகம் வழியாக ஏற்றுமதி செய்யப்ப்பட்டது. .
# குண்டசி தொல்லியல் களம்

## இதனையும் காண்க

- சிந்துவெளி நாகரிகத்தின் தொல்லியல் களங்கள்
# அமர்நாத் ஜா

**அமர்நாத் ஜா** (Amarnath Jha) (பிறப்பு:1897 பிப்ரவரி 25 - இறப்பு: 1955 செப்டம்பர் 2) இவர் அலகாபாத் பல்கலைக்கழகம் மற்றும் பனாரசு இந்து பல்கலைக்கழகத்தின் துணைவேந்தராக இருந்தார். சமசுகிருதத்தில் சிறந்த அறிஞரான மகாமோகாத்யாயா முனைவர் சர் கங்காநாத் ஜாவின் மகனான இவர், இந்தி, ஆங்கிலம், பாரசீக, உருது மற்றும் பங்களாவைத் தவிர இவரது தாய்மொழியான மைதிலியிலும் சமமான தேர்ச்சி பெற்றிருந்தார். அமர்நாத் ஜா அவரது காலத்தின் இந்தியாவில் திறமையான புகழ் பெற்ற பேராசிரியராக இருந்தார்.  
அலகாபாத் பல்கலைக்கழகத்தில் ஆங்கிலத் துறையின் தலைவராக நீண்ட காலம் பணியாற்றியுள்ளார். இந்த பதவியில் அவர் முப்பத்திரண்டு வயதிலேயே நியமிக்கப்பட்டார். இவரது தந்தைக்குப்பிறகு அலகாபாத் பல்கலைக்கழகத்தின் துணைவேந்தரானார். முனைவர் இராதாகிருஷ்ணனுக்கு அடுத்தபடியாக பனாரசு இந்து பல்கலைக்கழகத்தின் துணைவேந்தரானார். இந்தியாவின் தேசிய பாதுகாப்பு குழுவில் ஒரு திட்டத்தின் குழுவின் துணைத் தலைவராக பணியாற்றினார். அலகாபாத்தின் இராட்டிரிய சமசுகிருத சமசுதானுடன் தொடர்புடைய புகழ்பெற்ற பிரமுகர்களில் இவரும் ஒருவராக இருந்தார். முனைவர் ஜாவின் தொழில் வாழ்க்கையில் உத்தரபிரதேச பொது சேவை ஆணையத்தின் முதல் தலைவராக பணியாற்றியதும் அடங்கும். இவரது தொழில் வாழ்க்கையின் முடிவில், இவர் பீகார் பொது சேவை ஆணையத்தின் தலைவராக நியமிக்கப்பட்டார் (1953 ஏப்ரல் 1- 1955 செப்டம்பர் 1).
# அமர்நாத் ஜா

## மரியாதைகள்

அலகாபாத் பல்கலைக்கழகத்தில் 1910-11ல் முயர் விடுதி கட்டப்பட்டு "அமர்நாத் ஜா விடுதி" என இவரது பெயரிடப்பட்டது. அலகாபாத் பல்கலைக்கழகத்தின் துணைவேந்தராக இருக்கும்போது முனைவர் அமர்நாத் ஜாவும் முயர் விடுதியின் காப்பாளராக இருந்தார் என்று விடுதிகளின் வரலாறு கூறுகிறது. இந்தியக் குடிமகன்களின் கௌரவமான பத்ம பூசண் (1954) விருதைப் பெற்ற முதல் நபர்களில் இவரும் ஒருவராவார்.
# அமர்நாத் ஜா

## தனிப்பட்ட வாழ்க்கை

முனைவர் அமர்நாத் ஜா பீகாரில் உள்ள மிதிலையில் (சரிசாப்-பாகி) மைதில் சிரோத்ரிய பிராமண குடும்பத்தில் பிறந்தார். 1955 செப்டம்பர் 2 ஆம் தேதி பாட்னாவில் தனது ஐம்பத்தொன்பது வயதில் இறந்தார். முனைவர் அமர்நாத் ஜா ஒரு சிறந்த அறிஞராகவும், ஒரு முழுமையான பேச்சாளராகவும் மற்றும் ஒரு நிர்வாகியாகவும் சிறந்து விளங்கினார்.
# கொரோனா வைரசு

**கொரோனா தீநுண்மி** (**பரிவட்ட நச்சுயிரி**) அல்லது **கொரோனாவைரசு** (*Coronaviruse*) பாலூட்டிகளிலும் பறவைகளிலும் நோய்களை ஏற்படுத்தும் ஒரு தீநுண்மி ஆகும். இவை பசுக்கள், பன்றிகளில் வயிற்றுப்போக்கையும், கோழிகளில் மேல் சுவாச நோயையும் உண்டாக்கும். இத்தீநுண்மிகள் மனிதர்களுக்கு சுவாச நோய்த்தொற்றுகளை ஏற்படுத்துகின்றன. இத்தொற்றுகள் பெரும்பாலும் மிதமானவையாக இருந்தாலும் அரிதான சந்தர்ப்பங்களில் ஆபத்தானவையாக உள்ளன. இந்நோய்க்கான தடுப்பு அல்லது சிகிச்சைக்காக அங்கீகரிக்கப்பட்ட தடுப்பூசிகள் அல்லது தீநுண்மி தடுப்பு மருந்துகள் எதுவும் இல்லை.  
கொரோனாவைரசுகள் நிடோவைரலசு வரிசையில், *கொரோனவிரிடே* குடும்பத்தில் *ஆர்த்தோகொரோனவிரினே* என்ற துணைக் குடும்பத்தைச் சேர்ந்தவையாகும். இவை ஒரு நேர்மறை உணர்வு கொண்ட ஒற்றைத்-தனிமைப்படுத்தப்பட்ட ஆர்.என்.ஏ மரபணு மற்றும் திருகுசுருள் சமச்சீர்மை அதிநுண்ணுயிர் அமைப்பு (*நியூக்ளியோகாப்சிட்*) கொண்ட உறைசூழ் தீநுண்மிகள் ஆகும். இவற்றின் மரபணு அளவு சுமார் 26 முதல் 32 கிலோபேசுகள் வரை இருக்கும், இது ஆர். என். ஏ தீநுண்மி ஒன்றிற்கு மிகப்பெரியதாகும்.  
"கொரோனாவைரசு" என்ற பெயர் இலத்தீன் *corona*, கிரேக்க *κορώνη* (கொரீனா, "மாலை, மாலை") என்பதிலிருந்து உருவானது, அதாவது கிரீடம் அல்லது ஒளிவட்டம் எனப் பொருள். இது இலத்திரன் நுண்ணோக்கி மூலம் முதிர்ந்த நச்சுயிரிகளின் (தீநுண்மிகளின் தொற்று வடிவம்) சிறப்பியல்புத் தோற்றத்தைக் குறிக்கிறது, இது பெரிய, குழிவான மேற்பரப்பு கணிப்புகளின் விளிம்பைக் கொண்டுள்ளது, இது ஒரு அரச கிரீடம் அல்லது சூரிய கொரோனாவை நினைவூட்டுகிறது.  
அனைத்து கொரோனாவைரசுகளின் ஒட்டுமொத்த கட்டமைப்பிற்கு பங்களிக்கும் புரதங்கள் முள் (S), உறை (E), சவ்வு (M) மற்றும் நியூக்ளியோகாப்சிட் (N) ஆகும்.  
முள்தொற்றியின் (கரோனா வைரசின்) உள்கட்டமைப்பைக் கீழே உள்ள படம் காட்டுகின்றது:
# கொரோனா வைரசு

## வரலாறு

பரிவட்ட நச்சுயிரி அல்லது கொரோனா வைரசு 1960களில் முதன்முதலாகக் கண்டுபிடிக்கப்பட்டது. கோழிகளில் தொற்று மூச்சுக்குழாய் அழற்சித் தீநுண்மி மற்றும் மனித நோயாளிகளின் நாசிக் குழிகளில் இருந்து பொதுவான சளியைக் கொண்ட இரண்டு தீநுண்மிகள் முதன்முதலாகக் கன்டுபிடிக்கப்பட்டவை ஆகும். இவை பின்னர் மனித கொரோனாவைரசு 229E (*human coronavirus 229E*), மனித கொரோனாவைரசு OC43 என பெயரிடப்பட்டன. இந்த நச்சுயிரிக் குடும்பத்தின் பிற தீநுண்மிகள் 2003 இல் SARS-CoV, 2004 இல் HCoV NL63, 2005 இல் HKU1, 2012 இல் MERS-CoV, 2019 இல் 2019-nCoV உள்ளிட்டவை அடையாளம் காணப்பட்டன. இவைகளில் பெரும்பாலானவை கடுமையான சுவாசக்குழாய் தொற்றுநோய்களில் ஈடுபட்டவை ஆகும்.
# கொரோனா வைரசு

## கோவிட்-19

கோவிட்-19, இது சீனாவில் கண்டறியப்பட்ட கொரோனாவைரசு மனிதர்களிடம் ஏற்படுத்தும் தொற்று நோயாகும். சீனாவின் ஊகான் நகரத்தில் இது ஏற்படுத்திய கொடிய தாக்கத்திற்குப் பின்பு தான் இந்த பெயர் வைக்கப்பட்டது.
# கொரோனா வைரசு

## கோவிட்-19

### 2019–20 தொற்று

31 திசம்பர் 2019 அன்று, உலக சுகாதார அமைப்பால் அதிகாரப்பூர்வமாக அறிவிக்கப்பட்ட 2019-nCoV என்ற கொரோனாவைரசின் ஒரு புதிய திரிபு சீனாவின் ஊகான் மாகாணத்தில் கண்டுபிடிக்கப்பட்டது. 2020 சனவரி 24 இற்குள் 25 இறப்புகள் பதிவாகின, 547 பேர் பாதிக்கப்பட்டதாக உறுதிப்படுத்தப்பட்டது. ஊகான் தீநுண்மம் 2பி குழுவின் SARS-CoV தீநுண்மியுடன் கிட்டத்தட்ட 70% மரபணு ஒற்றுமையுடன் பீட்டாகொரோனா தீநுண்மியின் புதிய திரிபு என அடையாளம் காணப்பட்டுள்ளது. இந்த தீநுண்மிகள் பாம்புகளில் இருந்து தோன்றியதாக சந்தேகிக்கப்பட்டது, ஆனால் பல முன்னணி ஆய்வாளர்கள் இந்த முடிவுக்கு உடன்படவில்லை.  
கொரோனாவைரசு காற்று வழியாகப் பரவுவதை விட, மூச்சுவிடும் துளிகளுடன் தொடர்பு கொள்வதன் மூலமே பெரும்பாலும் பரவுவதாகவும், இதுவரை மேற்கொள்ளப்பட்ட ஆய்வுகள் இதை உறுதிப்படுத்துவதாகவும் உலக சுகாதார அமைப்பு தெரிவித்துள்ளது.  
கொரோனாவைரசு பாதிக்கப்பட்டவரிடம் இருந்து தான் இது பரவுகிறது. கோவிடு -19 இருக்கும் நபர் இருமும்போதோ அல்லது மூச்சுவிடும்போதோ, மூக்கு அல்லது வாயிலிருந்து வெளியேறும் சிறிய நுண்துளிகள் மூலம் மற்றொரு நபருக்குப் பரவுகிறது. சில சமயம் இந்த துளிகள் பாதிக்கப்பட்ட நபருக்கு அருகில் இருக்கும் பொருளிலோ அல்லது நிலத்திலோ விழுந்து விடும். நோய் பாதிப்பு இல்லாத நபர் இந்த துளிகள் இருக்கும் பொருளையோ இடங்களையோ கையால் தொட்டு விட்டு பின்பு அவரது கண், மூக்கு, வாய் என இவற்றில் ஏதாவது உறுப்பைத் தொடும் போது நோய் அவருக்கும் பரவி விடுகிறது. அந்த துளிகளை மூச்சு மூலம் உள்ளிழுத்தாலும் நோய் பரவி விடும் என்றும் உலக சுகாதார அமைப்பு தனது அதிகாரபூர்வ இணையத்தளத்தில் தெரிவித்திருந்தது.
# கொரோனா வைரசு

## இதனையும் காண்க

- 2019–20 கொரோனாவைரசுத் தொற்று
- 2020 இந்தியாவில் கொரோனாவைரசுத் தொற்று
- கோவிட்-19 பெருந்தொற்று
# கொல்லா

**கொல்லா** (*golla*) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம், கருநாடகம் மற்றும் தெலுங்கானா பகுதிகளில், மேய்ச்சல் தொழில் செய்து வந்த இனக்குழுவினர் ஆவார். இவர்கள் யாதவ நாயுடு மற்றும் நாயக்கர் என்றும் அழைக்கப்படுகின்றனர்.  
இவர்கள் விஜயநகர ஆட்சியின் காலத்தில் ஆந்திராவில் இருந்து தமிழ்நாடு வந்தனர்.
இவர்கள் சந்திர குலத்தை சேர்ந்த சத்திரியர்கள் ஆவர். இவ்வகுப்பினர் கால்நடை வளர்ப்பினராகவும், போர் மறவராகவும், நிலக்கிழாரகவும், குறுநில மன்னராகவும், மன்னராகவும் இருந்துள்ளனர். தமிழ்நாடு சாதிகள் பட்டியலில் பிற்படுத்தப்பட்டோரில் யாதவா என்ற பெயரில் உள்ளனர்.
# கொல்லா

## பிரிவுகள்

கோபாலா (பசுக்களைக் காக்கும் பொறுப்பு கொண்டோர்) என்பதில் இருந்து கொல்லா வந்ததாக அறியப்படுகிறது. இவர்கள் தமிழில் நாயக்கர் என்றும் அழைக்கபடுகின்றனர்.  
- அஸ்தாந்திர கொல்லா
- மொன் கொல்லா
- காடு கொல்லா
- ஊரு கொல்லா
- தூமாட்டி கொல்லா
- பூஜா கொல்லா
- கர்ண கொல்லா
- கோண கொல்லா
- பத்ர கொல்லா
- போகநாட்டி கொல்லா
- எர்ர கொல்லா
- பால கொல்லா
- மேகல கொல்லா
- தோக்கல கொல்லா
- குரும(குறும்ப) கொல்லா  
இவர்களில் காடு கொல்லா என்பவர்கள் கங்கை நதி தீரத்தில் இருந்து வந்ததாகவும், ஊரு கொல்லா என்பவர்கள் ஆந்திராவை பூர்விகமாக கொண்டவர்கள் என்றும் சொல்லப்படுகிறது. இவர்களுக்குள் எந்த திருமண பந்தமும் கிடையாது. அஸ்தாந்திரம் என்றால் நீதிமன்றம் என்று பொருள்படுவதால் இந்த பிரிவினர் ஆதியில் கொல்லா இனத்தவர்களுக்கு நீதி சொல்லும் மக்களாக இருந்திருப்பார்கள் எனப்படுகிறது. துமாட்டி கொல்லா பாகநாட்டி கொல்லவார்கள் முற்காலத்தில் பாகநாடு என்று அழைக்கப்பட்ட நெல்லூரை பூர்வீகமாக கொண்டவர்கள். கொல்லாக்கள் ஆநிரைகளை மேய்ப்பது சமூக தொழிலாக கொண்டாலும் போர் மரபினர் எனவே இவர்கள் பெரும் மன்னர்களாகவும் பாளையக்காரர்களாகவும் இருந்து வந்துள்ளனர்.
# கொல்லா

## மக்கள் தொகை

சென்னை மாகாணத்தில் 1911 ஆம் ஆண்டு கணக்கீட்டின் படி வன்னியர்கள் 15 லட்சத்து 38 ஆயிரத்து 031 பேர் வசிக்கின்றனர்.
# கொல்லா

## கொல்லவார் பாளையங்கள் (ஜமின்)

**தமிழக பாளையக்காரர்கள்**
**(72 பாளையங்களில்)****:**.  
1. ஏற்ர சக்க நாயக்கனூர் - கந்தப்ப நாயக்கர்
1. தேவாரம்
1. போடிநாயக்கனூர் - திருமலை போடி நாயக்கர்
1. பாஞ்சாலங்குறிச்சி - வீரபாண்டிய கட்ட பொம்மு நாயக்கர்
1. எட்டயபுரம் - ஜெகவீர பாண்டிய எட்டப்ப நாயக்கர்
1. அம்மைய நாயக்கனூர் - கத்திற நாயக்கர்
1. அம்பாத்துரை - மாக்கள நாயக்கர்
1. தவசு மடை - சுடலை நாயக்கர்
1. எம்மகலாபுரம் - காமுலக்கிய நாயக்கர்
1. மாரநாடு - சின்ன அழகிரி நாயக்கர்
1. மதூர் - வேங்கடசாமி நாயக்கர்
1. சொக்கம் பட்டி - பள்ளமுத்து நாயக்கர்
1. ஏற்றியோடு - முத்து குமாரவேலு வெல்ல கொண்டாம நாயக்கர்
1. பள்ளியப்பா நாயக்கனூர் - பள்ளியப்பா நாயக்கர்
1. இடைய கோட்டை - மம்பார நாயக்கர்
1. மம்பாரா - சக்காராம் தொம்ம நாயக்கர்
1. பழனி - வேலையாத நாயக்கர்
1. ஆயக்குடி - கொண்டாம நாயக்கர்
1. விருபாக்ஷி - குப்பால நாயக்கர்
1. கன்னிவாடி - ஆண்டியப்ப நாயக்கர்
1. நாகலாபுரம் - சவுந்துர பாண்டிய நாயக்கர்
1. எதிலப்பா நாயக்கன் பட்டி - தளி எதிலப்பா நாயக்கர்
1. காடல்குடி
1. குளத்தூர்
1. மேல்மாந்தை
1. ஆற்றங்கரை
1. கோலார்பட்டி
1. துங்கவதி - சீலம்ம நாயக்கர்
1. சிஞ்சுவாடி - சம்பே நாயக்கர்
1. தொட்டப்ப நாயக்கனூர்
1. கம்பம்
1. காசியூர்
1. வாராப்பூர்
1. ஆத்திப்பட்டி
1. கண்டம நாயக்கனூர் - சாமி ஆண்டி வேலப்ப நாயக்கர்
1. தும்பிச்சி நாயக்கனூர் - தும்பிச்சி நாயக்கர்
1. நத்தம்
1. சக்கந்தி
1. பெரியகுளம்
1. குருவி குளம்
1. இளசை
1. மதுவார்பட்டி
1. கோம்பை
1. தொட்டயங்கோட்டை - பொம்மன நாயக்கர்
1. மலயபட்டி
1. ரோசலை பட்டி
1. சல்லிப்பட்டி - எர்ரம நாயக்கர்
1. எழுமலை
1. ஆவலப்பன் பட்டி - ஆவலப்ப நாயக்கர்
1. நிலகோட்டை
1. முள்ளியூர்
1. கோப்பைய நாயக்கனூர்-கோப்பைய நாயக்கர்  
**ஆந்திர பாளையக்காரர்கள்****:**
1. கோத்தகோட்டா - பெருமப்ப நாயர்
1. கப்பத்ராலா - சோட்டா மடப்ப நாயர்
1. துடிகொண்டா - முல்லப்ப நாயர்
1. பன்டிகோனா - ராம நாயர்
1. பண்டிகோன - வெங்கடப்ப நாயுடு
1. மத்திகெரா - மல்லிகார்ஜுன நாயுடு
1. அஷ்பரி - குர்ஜிஜி எல்லவ ராயுடு
1. யகர்லபாளையம் - புருஷராம நாயுடு
1. மண்டபம்பாளையம் - போகி எல்லன் நாயுடு
1. ஜனுலாவரம் - பசிவி நாயுடு
1. பலகொண்டாபனயனிபள்ளி - மச்சினெனி கொண்டப்ப நாயுடு
1. புத்தூர்பாளையம் - புலிப்சி நாயுடு
1. கோனராஜூபாளையம் - எர்ரபசிவி நாயுடு
1. தொண்டூர் - பெத்த கோபால நாயுடு
1. செனுமும்பள்ளி - பாப்ப நாயுடு
1. கொண்டாரெட்டிபள்ளி - திம்மள நாயுடு
1. கோதகோட்டா - சின்ன கோபால் நாயுடு
1. தாசரிபள்ளி - வீரனெகினி சித்தப நாயுடு
1. யகர்லபாளையம் - வித்தலபதி நாயுடு
1. முடிரெட்டிபாளையம் - பெத்த நாகப்ப நாயுடு  
**கர்நாடக பகோண்டி பாளையக்காரர்கள்** :-  
1. பாவகடா (தலைமை பாளையம்) - வீரவல்லப நாயக்கர்
1. கண்ணமெடி - தாளப்ப நாயக்கர்
1. ராகிகுண்டா
1. குண்டுலபள்ளி
1. கௌரா சமுத்திரம்
1. நல்லிகெனஹல்லி
1. காமனகொண்டா
1. வட்ரேவு
1. ஜலப்பள்ளி
1. தோம்துமரி
1. நாகலம்மடிகி
1. புகடூரு
1. கங்காவரம்
1. மாச்சராஜனஹள்ளி
1. கியாடி குண்டா
1. பெண்ட்லிஜீவி
1. கியாதகன செர்லு
1. கியாதிகுண்டா
1. பியாடனூர்
1. கடபலகேரே
1. வீரூப்பசமுத்திரம்
1. நேரலகுண்டா
1. கௌடெடி
1. கும்மகட்டா
1. கும்மணஹள்ளி.
# கொல்லா

## கொல்லவார் பட்டங்கள்

- நாயுடு
- நாயக்கர்
- நாயர்
- பிள்ளை
- கௌடா
- ராயுடு
- ரெட்டி.
# கொல்லா

## நெருங்கிய தொடர்புடைய சாதிகள்

**தெலுங்கின குடிகள்:**
- கம்மா
- ரெட்டி
- பலிஜா
- காப்பு  
- கம்மவார்கள்:-
1. கம்மவார்கள் தொட்டிய நாயக்கரின் பிரிவு என ஜே.ஹச்.நெல்சன் பதிவு செய்துள்ளார்.
1. கம்பளத்து நாயக்கர் என்று அழைக்கப்படும் ஒரு பெரும் தெலுகு சாதியில் உள்ள ஒன்பது கம்பளங்களிள் ஒருவரே கம்மவார் நாயக்கர்கள் என "தமிழகத்தில் நாடோடிகள்" என்னும் புத்தகத்தில் பக்தவத்சல பாரதி குறிப்பிட்டுள்ளார்.இதனை  
- காப்புகள் வேளாண் சமுகமக்கள்.  
- கொல்லா,எர்ர கொல்லா கம்பளத்தார்கள் மேச்சல் சமுகமக்கள்  
தற்காலத்தைய geneology மரபணுவியல் படி சமிபத்தில் இரத்த மாதிரிகளை கொண்டு RESEARCH GATE என்னும் அமைப்பு ஆய்வு செய்து முடிவுகளை வெளியிட்டது அதன்படி கொல்லா மற்றும் காப்பு மிக நெருங்கிய ரத்த சம்பந்தம் கொண்டவர்கள் என்று நிறுவியுள்ளனர்.
# கொல்லா

## சமுதாய நிலை

இவர்கள் கம்மவர், பலிஜா நாயுடு சமுதாயத்தவரிடம் பெண் கொடுத்து பெண் எடுக்கும் அளவுக்கு நெருங்கிய தொடர்புடைய இனக்குழுவினர். பிராமணர்கள் இவர்கள் இடத்தில் எந்தப் பொருளையும் வாங்குவர் . சதாத ஸ்ரீ வைஷ்ணவ என்ற மரபினரையே தங்கள் திருமணங்களை நடத்த பணிப்பர். காப்பு இனத்தவர்களுக்கும் இவர்களுக்கும் எந்தப் பாகுபாடும் கிடையாது . இவர்களுக்குள் ஏற்படும் சண்டை சச்சரவகளை ஜாதி பெத்த என்ற சாதிப் பெரியவரின் முன்னிலையில் தீர்த்து வைக்கின்றனர்...